Як не выйдуць чарнасотнікі…
Як ня выўдуць чорнасотники,
На благое ўсё ахвотники,
Дый на ўсю моц закрычаць:
«Думу трэба разагнаць!»
 
Ох, видаци, вельми хочацца
Пурышкевичам, Дубровинцам
Ковы новыя каваць,
Изноў турмы напаўняць...
 
Але выйшаў им ды з памяци
Акцябра дзянёк семнаццаты:
Той вялики манифэст, —
Ды што ў турмах нима мест!
 
Эй гуляйце, чорнасотники,
На благое ўсё ахвотники:
Ня век сеяци вам цьму,
Весна змениць нам зиму!

Вершы Янкі Купалы, не ўключаныя ў зборнікі
Творы 1908 года